**Fejér Megyei Önkormányzat Közgyűlésének**

**18/2016. (II.24.) önkormányzati határozata**

**döntési folyamat meghatározásáról**

A Fejér Megyei Közgyűlés a Közgyűlés által alapított Fejér Megye Díszpolgára kitüntető cím- és díjak adományozásával kapcsolatos döntési folyamatot az alábbiak szerint határozta meg:

Azon díjaknál, ahol több jelölt van – az SZMSZ 32. §-ában foglaltakra figyelemmel - a döntéshozatal két lépcsőben történjen. Az első lépcsőben a közgyűlés minden – az előterjesztésben szereplő – személyre szavaz.

* amennyiben az első szavazás során az évente kiosztható számú díjnál több személy kap minősített többséget, úgy ezek kerülnek a második körbe további szavazásra
* ha az első szavazás során az évente kiosztható számú díjnál kevesebb személy kap minősített többségű szavazatot, úgy a minősített többséggel bíró személyről a második körben már nem kell szavazni, azonban az utána következő két legtöbb szavazatot kapó jelölt kerül a második körbe.
* amennyiben első körben senki nem kapja meg a minősített többségű szavazatot, úgy a két legtöbb szavazatot kapott személy kerül a második körbe
* amennyiben a második fordulóban lefolytatott szavazás is eredménytelen, a díszpolgári cím, illetve a díjak ez évben nem vagy kevesebb számban kerülnek átadásra.

Székesfehérvár, 2016. február 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: